Վլադիմիր Պուտինի հետ Սոչիում կայացած բանակցությունների ավարտին Սիրիայի նախագահը երեկ հայտարարում էր․ - «Մենք հենց նոր շփվեցինք Ռուսաստանի նախագահի հետ, և ես նրան փոխանցեցի սիրիացի ժողովրդի երախտիքի խոսքերը այն ջանքերի համար, որոնք ձեռնարկվեցին մեր երկրի փրկության համար: Ես հատուկ ընդգծեցի այն դերը, որ խաղացին Ռուսաստանի Զինված ուժերը, այն զոհերը, որ տվեց ռուսաստանյան բանակը այդ նպատակին հասնելու համար: Երկու տարի առաջ, երբ ես հանդիպեցի նախագահ Պուտինի հետ Մոսկվայում, ռազմական գործողությունները նոր էին մեկնարկել: Այս երկու տարում ահաբեկչության դեմ պայքարում Ռուսաստանի և Սիրիայի զինված ուժերի համագործակցության շնորհիվ արձանագրված արդյունքները որևէ մեկը ժխտել չի կարող: Մենք շնորհակալ ենք ձեր քայլերի համար: Մենք այդ ամենը երբեք չենք մոռանա»: